ཇུས་འགོད་ཆེན་པོནི་ཧའོ་ཁེན་གྱི་སྐབས་དེའི་ལོ་ངོ་བཅུའི་རིང་གི་བརྩམས་ཆོས་ཆེན་པོ་གཅིག་བུ་རེད།དངོས་ཁམས་རིག་པ་བ་ཞིག་གི་ངོས་ནས་བཤད་ན།ཧའོ་ཁེན་གྱིས་བསམ་པའི་དོན་མང་པོ་ནི་ཆོས་ལུགས་ཀྱི་མཐར་ཐུག་གི་བརྗོད་གཞི་དག་སྟེ།འཇིག་རྟེན་ཇི་ལྟར་ཆགས་པ་དང་ཅིའི་ཕྱིར་ཆགས་པ།ངེད་ཅག་ཅིའི་ཕྱིར་འཚོ་བ།ཅིའི་ཕྱིར་ཡོད་པ་ཡིན་ན་མེད་པ་མིན་པ་འབྱུང་བ།ཅི་ཞིག་ནི་རང་བཞིན་དང་ངོ་བོ་ཉིད་ཡིན་པ།ཅིའི་ཕྱིར་རང་བྱུང་གི་ཆོས་ཉིད་དག་ནི་ཤིན་ཏུ་ཕྲ་ཞིང་ཞིབ་པས་ཚེ་སྲོག་དག་གནས་པའི་རྒྱུ་རྐྱེན་དུ་སོང་བ།སྲིད་པ་ཆེན་པོ་སུ་ཞིག་གིས་ཇུས་འགོད་བྱས་པ་ལྟ་བུར་སྣང་བས་དེའི་རྒྱབ་ན་བརྩེ་བའི་བདག་ཉིད་ཅན་གྱི་འཇིག་རྟེན་བྱེད་པོ་ཞིག་ཡོད་དམ་མེད་པ་དང་།ཚན་རིག་གིས་དེ་ལ་འགྲེལ་གཞན་ཞིག་རྒྱག་ཐུབ་མིན་སོགས་རེད།